**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „Alna Business Solutions“ |
| **Buveinės adresas** | Lvivo g. 105a, Vilnius |
| **Juridinio asmens kodas** | 300067906 |
| **PVM mokėtojo kodas** | LT100001324511 |
| **Banko sąskaita** | LT767300010087318767 |
| **Atstovas ir atstovavimo pagrindas** |  |
| **Telefonas** | +370 527 85500 |
| **El. pašto adresas** | info@alna.lt |

1. **SUTARTIES DALYKAS**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Užsakovui finansų valdymo sistemos „Navision“ priežiūros ir palaikymo paslaugas(toliau – Paslaugos)*,* o Užsakovas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*

1.2. Paslaugų teikimo vieta/os Paslaugos teikiamos Paslaugų teikėjo patalpose arba nuotoliniu būdu.

1.3..Paslaugas priimti įgalioto atsakingo asmens kontaktiniai duomenys:Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Pagal šią Sutartį Užsakovui teikiamos Paslaugos, aprašytos Sutarties SD Priede Nr. 1 „Techninė specifikacija“.
   2. Preliminari Paslaugų apimtis – nurodyta Sutarties SD Priede Nr. 3 „Pasiūlymas“.
   3. Maksimali Sutarties vertė sudaro 205 700,00 eurų (du šimtai penki tūkstančiai septyni šimtai eurų ir 00 euro ct), įskaitant PVM. Sutarties vertę sudaro:
      1. Maksimali Pradinė Sutarties vertė – 170 000,00 eurų (vienas šimtas septyniasdešimt tūkstančių eurų ir 00 euro ct), neįskaitant PVM;
      2. Pridėtinės vertės mokestis (PVM) – *21 %* – 35 700,00 eurų (trisdešimt penki tūkstančiai septyni šimtai eurų ir 00 euro ct).
   4. Pasikeitus PVM dydžiui Sutarties vertė, nurodyta Sutarties SD 2.3 punkte, keičiama proporcingai PVM pasikeitimo dydžiui. Sutarties vertės perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Užsakovą raštu, pateikdamas konkrečius skaičiavimus dėl pasikeitusio mokesčio tarifo įtakos Sutarties vertei. Užsakovas taip pat turi teisę inicijuoti Sutarties vertės perskaičiavimą dėl pasikeitusio (padidėjusio ar sumažėjusio) PVM tarifo. Perskaičiuota kaina (įkainiai) taikoma po perskaičiavimo suteiktoms Paslaugoms apmokėti. Sutarties vertės perskaičiavimas įforminamas Šalių pasirašomu susitarimu, kuriame užfiksuojami perskaičiuoti įkainiai bei Sutarties vertė ir šio perskaičiavimo įsigaliojimo sąlygos. Kartu su pasirašomu susitarimu turi būti pateikiama ir patikslinta perskaičiuota sąmata, kuri laikoma neatskiriama susitarimo dalimi (jei taikoma).
   5. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainio.
   6. Užsakovas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Užsakovui pateikti dokumento, atitinkančio PVM sąskaitos faktūros turinį ir tikslą, gavimo dienos.
   7. Užsakovas moka Paslaugų teikėjui už faktiškai ir kokybiškai suteiktas Paslaugas pagal Sutarties SD Priede Nr. 3 „Pasiūlymas“ nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami.
   8. Sutarties galiojimo laikotarpiu Užsakovas turi teisę koreguoti perkamų Paslaugų apimtį, neviršijant Pradinės Sutarties vertės. Užsakovas neįsipareigoja nupirkti visos preliminarios Paslaugų apimties, nurodytos SD Priede Nr. 3 „Pasiūlymas“ ar bet kokios jos dalies.

2.9. Paslaugų vertė (Eur be PVM), nurodyta Sutarties SD 2.3.1 punkte, Sutarties galiojimo laikotarpiu perskaičiuojama tokiomis sąlygomis:

a) Paslaugų vertė Sutarties galiojimo laikotarpiu galės būti perskaičiuojama ir keičiama, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus vieneriems metams po Sutarties įsigaliojimo. Paslaugų vertės perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų vertę. Paslaugų vertė perskaičiuojama pagal žemiau pateiktą formulę:

Cpn = Sn  x (1 + I/ 100), kur

Cpn – perskaičiuota Paslaugų vertė;

Sn – Sutartyje numatytos Paslaugų vertės neišnaudota dalis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis – http://www.stat.gov.lt, Pagrindiniai Lietuvos Respublikos rodikliai.

1. Perskaičiuota Paslaugų vertė įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo apmokėta. Už Paslaugas, suteiktas iki susitarimo dėl Paslaugų vertės perskaičiavimo pasirašymo dienos, Užsakovas apmoka taikant iki tol galiojusią Paslaugų vertę, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują Paslaugų vertę.
2. Paslaugų vertės perskaičiavimas įforminamas Šalių pasirašomu susitarimu, kuriame užfiksuojami perskaičiuoti įkainiai, Paslaugų vertė ir šio perskaičiavimo įsigaliojimo sąlygos. Kartu su pasirašomu susitarimu turi būti pateikiama ir patikslinta perskaičiuota sąmata, kuri laikoma neatskiriama susitarimo dalimi (jei taikoma).

2.10. Pradinės Sutarties vertės ir Paslaugų vertės perskaičiavimas dėl kitų mokesčių pasikeitimo nebus atliekamas, išskyrus 2.4 ir 2.8 punktuose nurodytus perskaičiavimus.

**3. PASLAUGŲ SUTEIKIMAS**

3.1. Paslaugų teikėjas įsipareigoja suteikti Paslaugas Sutarties SD Priede Nr. 1 „Techninė specifikacija“ nustatyta tvarka ir terminais.

3.2. Užsakovas turi priimti suteiktas Paslaugas (t. y. pasirašyti Paslaugų rezultato perdavimo–priėmimo aktą ir priimti PVM sąskaitą faktūrą ar kito tipo priklausančią išrašyti sąskaitą) arba raštu informuoti Paslaugų teikėją apie Paslaugų rezultato trūkumus Sutarties BD nustatyta tvarka.

3.3. Už vėlavimą suteikti Paslaugas per Sutarties SD 5.1 punkte nustatytą terminą Paslaugų teikėjas, Užsakovui pareikalavus moka 50 (penkiasdešimties) Eur baudą nuo vėluojamų suteikti Paslaugų kainos dydžio delspinigius už kiekvieną uždelstą dieną.

3.4. Netesybų pagal Sutarties SD 3.3. ir (ar) 4.6. punktą reikalavimas nepanaikina kitų Užsakovo teisių gynimo būdų.

3.5. Paslaugų teikėjas sutarties vykdymui privalo turėti veikiančią pagalbos sistemą (angl. – Service Desk / Help Desk), kuri būtų prieinama atsakingiems Užsakovo darbuotojams.

3.6. Paslaugos turi būti teikiamos pagal Užsakovo pateiktą Paslaugų Užsakymą, kuriame poreikis, kiek įmanoma, plačiai aprašomas, pateikiami ekranvaizdžiai, schemos ar kita informacija, reikalinga tiksliai poreikio analizei.

3.7. Pakeitimai / patobulinimai atliekami pagal 1 priedo „Techninė specifikacija“ priede Nr. 2 nustatytą tvarką.

3.8.Reakcijos laikas į Sistemos klaidas nuo pranešimo elektroniniu paštu arba skambučio telefonu gavimo momento – per 3 (tris) darbo valandas. Klaidų išsprendimo terminas – 40 (keturiasdešimt) darbo valandų, kritinių klaidų išsprendimo laikas – 8 (aštuonios) darbo valandos.

3.9. Naujo funkcionalumo sukūrimo paslaugų terminas vykdomas pagal pasirašytame Užsakyme suderintus terminus (1 priedo „Techninė specifikacija“ 3.6 punktas).

**4. PASLAUGŲ KOKYBĖ IR GARANTIJA**

4.1. Suteikiamų Paslaugų kokybė turi atitikti Sutarties SD Priede Nr. 1 „Techninė specifikacija“ nustatytus reikalavimus.

4.2. Suteiktoms Paslaugoms Paslaugų teikėjas suteikia 12 (dvylikos) mėnesių kokybės garantiją, kuri pradedama skaičiuoti nuo Paslaugų perdavimo – priėmimo akto pasirašymo dienos.

4.3. Užsakovas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 (penkias) darbo dienas nuo Paslaugų perdavimo – priėmimo akto pasirašymo dienos.

4.4. Užsakovo nustatytiems Paslaugų rezultato trūkumams šalinti nustatomas 5 (penkių) darbo dienų terminas arba su Užsakovu ir Paslaugų teikėju suderinamas kitas terminas.

4.5. Paslaugų ir (ar) Paslaugų rezultato trūkumais laikomi nustatyti neatitikimai Sutarties SD Priede Nr. 2 „Techninė specifikacija“ ir / ar teisės aktuose, reglamentuojančiuose Paslaugų kokybę, nurodytiems reikalavimams.

4.6. Už nustatytų Paslaugų rezultato trūkumų nepašalinimą per Sutarties SD 4.4 nustatytą terminą Užsakovas gali reikalauti iš Paslaugų teikėjo  50 (penkiasdešimties) Eur baudą nuo Paslaugų, turinčių trūkumų, vertės dydžio delspinigius už kiekvieną uždelstą dieną.

4.7. Esant Užsakovo abejonėms dėl Paslaugų kokybės perdavimo – priėmimo metu, Užsakovas gali skirti nepriklausomą Paslaugų kokybės ekspertizę. Jei ekspertizės metu nustatoma, kad Paslaugos suteiktos nekokybiškai – ekspertizės išlaidas apmoka Paslaugų teikėjas, jei Paslaugos suteiktos kokybiškai – Užsakovas. Šalys susitaria, kad tokios ekspertizės išvados joms bus privalomos.

**5. ŠALIŲ ATSAKOMYBĖ**

5.1.  Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui gali pradėti skaičiuoti 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos gali pradėti skaičiuoti Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – besąlygine, neatšaukiama pirmo pareikalavimo banko garantija ar draudimo bendrovės išduotu laidavimu draudimu – 5 (penki) proc. nuo Sutarties maksimalios kainos be PVM. Elektroninėmis priemonėmis suformuotas Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui elektroniniu paštu mantas.kuzma@chc.lt ne vėliau kaip per 10 (dešimt) kalendorinių dienų nuo Sutarties pasirašymo.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Paslaugų teikėjui pristačius tinkamą Sutarties įvykdymo užtikrinimą įrodantį dokumentą, nustatytą Sutartyje.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

**PRIDEDAMA:**

1 priedas – Techninė specifikacija.

2 priedas –Bendrosios sąlygos.

3 priedas - Tiekėjo pasiūlymas Pirkimui.

4 priedas – Asmens duomenų sutartis.

5 priedas – Sutarties įvykdymo užtikrinimas, pridedamas po Sutarties pasirašymo.

**9. ŠALYS**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „Alna Business Solutions“** |
|  |  |
|  |  |
|  |  |
|  |  |
|  |  |

[*Atstovo pareigos, vardas, pavardė*][*Atstovo pareigos, vardas, pavardė*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V. *(jei taikoma)* A.V. *(jei taikoma)*

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

|  |
| --- |
|  |

Sutarties rengėjas:

Už ataskaitų paskelbimą atsakingas asmuo:

Už Sutarties vykdymą ir PVM sąskaitų faktūrų per E-sąskaitą priėmimą atsakingas asmuo: AKC projektų vadovė